Как е построен човекът?

Въведение в духовния свят

от

Юнус Тамеклое

Първо издание, 2021 г.

Илюстрации и дизайн на корицата: Юнус Тамеклое

Редактор: Евгения Варабьова

Уебсайт: www.openeyesvision.com

За връзки: info@openeyesvision.com

Превод на оригиналната книга на английски, озаглавена “How Is Human Built? Introduction to the Spiritual World”

Преводач: Цвета Великова

За връзки: info@viaveli.com

© 2021 Юнус Тамеклое, Евгения Варабьова

Всички права запазени.

Предисловие

В тази книга Юнус отговаря на редица въпроси, зададени от Евгения, описвайки своя опит и възгледи за духовния свят. Още от ранните си години Юнус се интересува от духовния свят и се запознава с много и различни религии и духовни практики. Заради кариерата си на художник Юнус живее и работи в различни страни от Централна, Северна и Северна Африка, както и Западна Европа, където наблюдава как различните духовни традиции се спазват в различните общности. По време на духовното си пътуване открива будизма на Ничирен Шошу и осъзнава голямата полза от истинската медитация, която практикува оттогава.

Съвсем начинаеща в сферата на духовността, Евгения разпитва Юнус за основите на духовния свят, които са от съществено значение за разбирането на това как се формират човешките животи чрез медитация. След като прекарва множество години в научно изследване на здравеопазването, Евгения се интересува особено от това как медитирането въздейства на здравето и благосъстоянието на хората и как развиването и прилагането на духовни познания може да помогне за справянето с редица ментални и физически здравословни проблеми, разпространени в днешно време.

В тази книга Юнус предоставя своите възгледи за някои централни схващания в духовенството, които са малко познати и често неправилно разбрани. Като използва таланта си на художник, Юнус улеснява визуализацията на тези схващания чрез графични илюстрации, основаващи се на примери от съвременния живот.

Освен това допълнителната глава в печатната версия на книгата включва описания на последната художествена поредица на Юнус относно сексуалната идентичност, в която рисува духовните тела на различни хора и обяснява защо е съвсем нормално, както от духовна гледна точка, така и от физическа, човек да се роди гей, лесбийка, бисексуален или хетеросексуален.

Съдържание

Предисловие

ГЛАВА ПЪРВА

Въведение

Бихте ли се представили и обяснили какво Ви подтикна да напишете тази книга?

Какво Ви мотивира да опишете духовния свят на хората?

Какво смятате да постигнете с тази книга?

Кой трябва да прочете тази книга и защо?

ГЛАВА ВТОРА

Духовният свят и физическият свят

Как е свързан физическият свят с духовния свят?

Съществува ли Бог?

Как е свързана науката с духовния свят?

ГЛАВА ТРЕТА

Три човешки тела

Как е построен човекът?

Каква е връзката между трите тела?

Каква е функцията на душата?

Какво е доброто и лошото в тези Десет свята и как влияе то на живота ни?

Как медитацията събужда душата?

Как се променя нивото на енергия в душата с течение на времето?

Какво се случва с енергията на хората, които не медитират?

Какво ще кажете за второто духовно тяло: какво е духът?

Как кармата влияе на душата и духа?

Как функционира прераждането?

Как да разберем, че човекът има три тела?

ГЛАВА ЧЕТВЪРТА

Същества в невидимия свят

Защо сега описвате духовния свят на хората?

Какво е демон?

ГЛАВА ПЕТА

Духовна болест и физическа болест

Кои са различните видове духовна болест?

Как физическата болест е свързана с духовната болест?

А хората в Световете на Човечността и Възторга?

Как да се предпазим от пандемия като коронавируса?

ГЛАВА ШЕСТА

Положителното въздействие на медитацията

Какво е медитация?

Защо медитацията има положителен ефект върху хората?

Как е съставено физическото тяло от Петте елемента?

Каква е разликата между медитацията и правенето на добро?

ГЛАВА СЕДМА

Духовна идентичност

Какво е духовна идентичност?

Как различните духовни практики влияят на нашите духовни тела?

Какво е будизмът на Ничирен Шошу?

ГЛАВА ОСМА

Три вида хора: наивни, радикални, просветлени

Можете ли да обясните Вашата класификация на хората на наивни, радикални и просветлени?

Защо сравнявате наивните хора с езерото?

Можете ли да обясните трите категории наивни хора?

Защо представяте радикалните хора като реката?

Кои са трите категории радикални хора?

Кои са просветлените хора?

Защо представяте просветлените хора като океана?

Кои са трите категории просветлени хора?

ГЛАВА ДЕВЕТА

Последни мисли и заключение

Какъв е основният извод от тази книга?

Кои теми бихте искали да разгледате по-нататък?

Какъв е последният Ви съвет към читателите?

За авторите

Списък на илюстрациите

Илюстрация 1. Кръговратът на водата

Илюстрация 2. Наука и духовност

Илюстрация 3. Трите човешки тела

Илюстрация 4. Аналогия на смартфона

Илюстрация 5. Позиция на трите тела по време на медитация

Илюстрация 6. Трите тела на просветлен човек

Илюстрация 7. Десетте чакри на душата

Илюстрация 8. Трите позиции на душата

Илюстрация 9. Трансформация на душата: Животно

Илюстрация 10. Трансформация на душата: Дърво

Илюстрация 11. Трансформация на душата: Влечуго

Илюстрация 12. Демон в душата

Илюстрация 13. Проявление на демон: Бик

Илюстрация 14. Проявление на демон: Змия

Илюстрация 15. Проявление на демон: Леопард

Илюстрация 16. Проявление на демон: Мечка

Илюстрация 17. Еволюция на телефона

Илюстрация 18. Причина и положително въздействие на медитацията

Илюстрация 19. Пет елемента в човешкото тяло

Илюстрация 20. Мангово дърво

Илюстрация 21. Духовна идентичност

Илюстрация 22. Мюсюлманска молитва

Илюстрация 23. Християнска молитва

Илюстрация 24. Йога практикуване

Илюстрация 25. Класификация на хората

Илюстрация 26. Езеро

Илюстрация 27. Три типа наивни хора

Илюстрация 28. Река

Илюстрация 29. Три типа радикални хора

Илюстрация 30. Океан

Илюстрация 31. Три типа просветлени хора

ГЛАВА ПЪРВА

Въведение

Бихте ли се представили и обяснили какво Ви подтикна да напишете тази книга?

Аз съм визуален художник и моята цел е да създавам произведения на изкуството, което да изразява щастие, позитивна енергия и любов, за да се борят с всички отрицателни явления в съвременния свят. Откакто станах будист започнаха да ми се случват много положителни чудеса и не мога да си мълча и да не споделя моите преживявания и познания с други хора, които се нуждаят от помощ. Да знаеш за нещо положително и да го скриеш от останалите не е много по-различно от това да затвориш училище или университет и да попречиш на хората да имат достъп до образование, за да могат да подобрят положението си и да се развият в положителна посока.

Какво Ви мотивира да опишете духовния свят на хората?

Това, което ме мотивира да опиша духовния свят на хората, е фактът, че в днешно време има голяма степен неразбиране на понятието за здрав човек и болен човек. Какво означава да си здрав човек и какво означава да си болен човек? Да си здрав човек има две страни – да си здрав физически и да си здрав духовно. Да си болен човек също има две страни – да си болен физически и да си болен духовно.

Аз бих искал да разгледам втората страна, тази на духовната болест. В днешно време 90% от хората на Земята са болни духовно. Това ни кара да живеем по начин, които ще ни унищожи в бъдеще, ще унищожи нашите бъдещи поколения и ще унищожи света, в който живеем. Нарушавам мълчание сега, за да изляза и да накарам хората да осъзнаят, че да си здрав не се отнася само до физическата страна на здравето. Съществува също и духовната страна на здравето.

Да си здрав духовно е да знаеш кой си, като се свържеш със самия себе си. Това означава да си свързан с физическото си тяло и с духовните си тела (душата и духа) и да си способен да превърнеш отрицателна ситуация, която ще дойде при теб от духовния свят, в положителна ситуация, преди тя да е достигнала до физическия свят. Какво означава това? Това означава да знаеш какъв ще бъде утрешният ден за теб и как да го оформиш по положителен начин. Когато планираш нещо, често не знаеш дали ще получиш резултата, който очакваш, или ще получиш напълно различен резултат. Духовността ще ти помогне да разбереш какво точно ще се случи и дали то ще бъде положително или отрицателно. Така че физически можеш да преминеш към положителната страна, за да го подобриш.

Тази книга е книга на живота, на реалността, на положителната страна на всичко. Книга, която да помогне на хората да разберат какъв ще бъде утрешният ден и как да го оформят по положителен начин, за да имат положителен резултат физически и духовно.

Съществуват също много статистики и изследвания, които предсказват какъв ще бъде утрешният ден. Но ако разбереш и възприемеш посланието на тази книга, ще знаеш какъв ще бъде утрешният ден и ще вземеш всички предпазни мерки. Няма да чакащ социалните медии или някой друг да те информира и да те образова. Ще започнеш да се държиш здравословно и позитивно.

Защото в духовно отношение повечето хора са болни. Те не са свързани със себе си. Хората се преструват, че разбират духовността и си приписват много неща. Но има голяма липса на духовни знания. Днес в света могат да се наблюдават много отрицателни събития. Разпространяват се толкова много психични заболявания: депресия, тревожност, стрес и т.н. Тези видове болести са началото на много проблеми. Поради тези заболявания хората могат да получат физически заболявания, да се пристрастят към алкохол или наркотици или дори да отнемат живота си. Тези заболявания не знаят твоята възраст или кой си. Депресията, безпокойството, стресът и т.н. не са физически заболявания. Те са болестите на духовните тела.

Накратко, това, което ме мотивира да опиша духовния свят на хората, е да направим света си и живота си днес по-добри и по-щастливи и да защитим света си за бъдещите поколения, като разберем какъв е наистина светът, в който живеем. Какви са наистина хората и другите същества? Какви са нашите роли и как сме свързани всички ние? Как можем да разберем това?

Няма значение дали сте религиозни или не, не за това искам да говоря. Това, което наистина искам да покажа на хората, е реалният живот, който е вечният живот, съвършеният и пълноценен живот. Именно това ме мотивира да опиша духовния свят на хората. Защото без да знаете или разберете нещо, винаги ще правите грешки. Например, ако трябва да представите дипломна работа и не разбирате тезата си, ще представите тази теза много зле. Или ако имате писмен изпит и не знаете значението на някои думи, ще използвате тези думи по грешен начин. Ето защо искам да обясня духовния свят на хората.

Бих искал да поканя всички да отделят малко време, за да бъдат спокойни и да слушат внимателно. Защото това е важно послание и зависи от всеки човек да го вземе на сериозно. Аз обаче мисля, че сега би било добре хората да познават реалността и да разберат как да живеят щастлив живот, с благодарност, мир и без стрес.

В днешно време богатите хора са под стрес, бедните хора са под стрес, някои духовни хора също са под стрес. Но това не трябва да бъде така. Ние живеем в много красив свят. Ние имаме всички способности да го направим чудесен за всички.

Защо все още има много проблеми? Защо съществуват различни видове философии и учения, които учат цялото човечество на мир и щастие, но все още има толкова много войни и нещастия в света? Именно поради всичко това прекъсвам веригата, за да помогна на моето поколение и бъдещите поколения чрез разбиране на духовността. Защото няма живот без духовност.

Какво смятате да постигнете с тази книга?

Тази книга е началото за изцеление на човечеството в този свят, за да го направим по-здравословно и по-прекрасно място, да научим хората да бъдат добре свързани със себе си. Това ще помогне на човечеството да разбере и да се грижи за света, в който живеем.

Това, което целя да постигна с тази книга, е да направя този свят по-щастлив и по-здрав за нашето поколение и бъдещите поколения както духовно, така и физически. Защото познаването на духовния свят, разбирането му и грижите за него ще доведат до положително въздействие и върху нашия физически свят. Защото не сме единствените, които живеят на тази планета и във тази вселена. Съществува и духовният свят, който е скритият свят, невидимият свят.

Тази книга разказва за това как е построен човекът. Човекът има физическо тяло и две невидими духовни тела. Светът, в който живеем, е същият: има видима част и невидима част също. Когато разберете духовните си тела и се погрижите те да бъдат добре свързани с тях, ще получите положителен отговор за всичко, което очаквате, и ще се погрижите за Вашето физическо тяло. Ще имате положителен живот, щастлив живот, живот, който искате, на тази Земя.

Кой трябва да прочете тази книга и защо?

Тази книга е за всеки, защото не можете да живеете истински, без да знаете кой сте и да разберете реалността на физическия свят и духовния свят, в който живеем. Също така, всеки трябва да знае, че медитацията е единственият път към истинското щастие.

Конец ознакомительного фрагмента.

Текст предоставлен ООО «ЛитРес».

Прочитайте эту книгу целиком, купив полную легальную версию на ЛитРес.

Безопасно оплатить книгу можно банковской картой Visa, MasterCard, Maestro, со счета мобильного телефона, с платежного терминала, в салоне МТС или Связной, через PayPal, WebMoney, Яндекс.Деньги, QIWI Кошелек, бонусными картами или другим удобным Вам способом.